26.6.2023
(33)
FI
Euroopan unionin virallinen lehti
L 160/45
Portugalin toimittamien tietojen perusteella Azores Airlinesin vaikeudet johtuivat kuudesta keskeisestä tekijästä (37): i) kapasiteetin käyttöasteen aleneminen (40–50 % alle vertailuarvoksi asetetun blokkituntimäärän lentokonetta kohti; yhtiön verkostosuunnitelma on aina perustunut vahvasti kausiliikenteeseen ja yölentojen vähäiseen määrään), ii) lentoaikatauluissa esiintyneistä epäsäännöllisyyksistä johtuvien korvausten määrän nousu vuoden 2015 puolestatoista miljoonasta eurosta 4,5 miljoonaan euroon vuonna 2019 (lisäksi pelkästään vuonna 2018 häiriöiden ratkaisemiseksi vuokrattujen ilma-alusten kustannukset olivat yli 15 miljoonaa euroa), iii) korkeat huoltokus­ tannukset, jotka johtuivat siitä, että vanha kalusto tarvitsi vuonna 2019 merkittävää korjaushuoltoa, mikä edellytti tuolloin huomattavia varauksia, iv) kaluston korvaamisesta aiheutuneet lisäkustannukset (yhden A321-koneen toimituksen viivästyminen vuoteen 2019 merkitsi ylimääräisen koneen vuokraustarvetta ja uuden koneen miehistön koulutuksen viivästymistä, mikä johti peruutuksiin vuoden 2017 huippusesongin aikana), v) heikko tulos ja suorituskyky tiettyjen julkisen palvelun velvoitteiden osalta (vuoroja koskevat rajoitukset neljällä julkisen palvelun reitillä vaikeuttivat verkoston, kaluston ja miehistön optimointia, julkisen palvelun velvoitteen mukaiset säännellyt hinnat heikensivät tulopotentiaalia ja kyseiset neljä julkisen palvelun reittiä pienensivät liikevoittomarginaalia 13 miljoonalla eurolla vuonna 2019) sekä vi) lisääntyneet paineet, jotka johtuivat siitä, että Ponta Delgadan ja Lissabonin välinen reitti vapautettiin vuonna 2015 halpalentoyhtiöille, kuten Ryanairille, minkä lisäksi TAP on lisännyt lentojen määrää SATAn hallinnoimalta Ponta Delgadan keskuslentoasemalta muun muassa PohjoisAmerikan kohteisiin.
2.2.3.
Covid-19-pandemian vaikutukset tuensaajan toimintaan ja tuloksiin
(34)
Covid-19-pandemian vaikutukset ilmailu- ja matkailualaan ovat pahentaneet SATAn vaikeuksia.
Pandemia on aiheuttanut merkittävän, pitkäkestoisen kysyntäsokin, joka johtuu pääasiassa Portugalissa, muissa EU:n jäsenvaltioissa ja Pohjois-Amerikassa maaliskuusta 2020 alkaen käyttöön otetuista matkustus- ja kaupankäyntirajoi­ tuksista, joilla pyrittiin hillitsemään taudin leviämistä.
Näillä rajoituksilla on ollut näkyvä vaikutus Azorien (ja myös Madeiran autonomisen alueen (38)) reaalitalouteen.
(35)
SATA liikennöi covid-19-pandemiaa edeltäneiden kahden vuoden aikana 44 000 lentoa maaliskuun 2018 ja helmikuun 2020 välisenä aikana.
Sen sijaan maaliskuun 2020 ja helmikuun 2022 välisenä aikana se toteutti 34 821 lentoa, mikä merkitsee 21 prosentin vähennystä.
Kun otetaan huomioon samat ajanjaksot ja pandemian vaikutus SATAn toimintaan, kuljetettujen matkustajien määrä väheni 43,5 prosenttia 3,36 miljoonasta 1,9 miljoonaan, istuinkilometrit vähenivät 43,2 prosenttia 5 843 miljoonasta 3 326 miljoonaan ja tulot matkustaja­ kilometriä kohti laskivat 58 prosenttia 4 582 miljoonasta eurosta 1 928 miljoonaan euroon.
Samoin SGA:n hallinnoimilla lentokentillä lähtevien ja saapuvien matkustajien määrä laski 33 prosenttia 0,56 miljoonasta 0,38 miljoonaan ja liiketoiminnan tulot laskivat 46 prosenttia.
(39)
(36)
Covid-19-pandemian puhkeamisen jälkeen menetetyistä tuloista voidaan todeta, että vaikka SATAn tulojen kasvuvauhdiksi oletettaisiin varovaisesti 5 prosenttia, mikä on vähemmän kuin SATA Air Açoresin 7,8 prosentin kasvu ja Azores Airlinesin 5,1 prosentin kasvu vuosina 2015–2019, vertailu osoittaa, että SATA Air Açoresin tulojen menetys on 35,3 miljoonaa euroa ja Azores Airlinesin 180,3 miljoonaa euroa.
Huolimatta muuttuvien ja puolimuuttuvien kustannusten vähentämiseksi toteutetuista toimenpiteistä SATAn käyttökatteeseen kohdistuvan vaikutuksen arvioidaan olevan noin 80 miljoonaa euroa.
Yhtiön nettotulos maaliskuusta 2020 helmikuuhun 2022 ulottuvalla ajanjaksolla oli 54,5 miljoonaa euroa pienempi kuin maaliskuun 2018 ja helmikuun 2020 välisellä ajanjaksolla.
(37)
Komissio hyväksyi 30 päivänä huhtikuuta 2021 SEUT-sopimuksen 107 artiklan 2 kohdan b alakohdan nojalla SATA Air Açoresille ja Azores Airlinesille maksettavan 12 miljoonan euron korvauksen välittömistä vahingoista, jotka aiheutuivat yhtiölle matkustusrajoituksista, joita Azorien, Portugalin ja muiden kohdemaiden viranomaiset asettivat 19 päivän maaliskuuta 2020 ja 30 päivän kesäkuuta 2020 välisenä aikana covid-19-pandemian leviämisen rajoittamiseksi.
(40) Covid-19-pandemian aiheuttama kysynnän jyrkkä lasku on kuitenkin jatkunut myös kesäkuun 2020 jälkeen, ja sen vaikutus SATAn tuloihin ja tappioihin on tähän mennessä ollut viisi tai kuusi kertaa suurempi kuin vahingonkorvaustuella katetut tappiot.
(37) Portugalin 2 päivänä joulukuuta 2021 toimittamat tiedot, liite 1, SATAn rakenneuudistus- ja strategiasuunnitelma 2021–2025, s. 9. (38) Komission päätös, annettu 30 päivänä huhtikuuta 2021, asiassa SA.62505 (2021/N) – Covid-19 – Tukea SA.56873 koskeva muutos – Suorat avustukset ja lainatakausjärjestelmä (EUVL C 195, 21.5.2021, s. 22).
(39) Portugalin 6 päivänä huhtikuuta 2022 antama vastaus komission tietopyyntöön, s. 8–10. (40) Komission päätös, annettu 30 päivänä huhtikuuta 2021, asiassa SA.61771 (2021/N) – Covid-19 – SATA – Poikkeuksellisten tapahtumien aiheuttamien vahinkojen korvaaminen (EUVL C 285, 16.7.2021, s. 7).